Α4-0110/95

Ψήφισμα σχετικά με την κατάσταση προβλεπομένων εσόδων και δαπανών του Κοινοβουλίου και του Διαμεσολαβητή για το οικονομικό έτος 1996

Το Ευρωπαϊκό Κοινοβούλιο,

- έχοντας υπόψη το ψήφισμά του της 5ης Απριλίου 1995 σχετικά με τους δημοσιονομικούς προσανατολισμούς για το οικονομικό έτος 1996 ((ΣΠ της ημερομηνίας αυτής, Μέρος ΙΙ, σημείο 5 β))) Τμήμα Ι - Ευρωπαϊκό Κοινοβούλιο, Παράρτημα Διαμεσολαβητής, Τμήμα ΙΙ - Συμβούλιο, Τμήμα IV - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών,

- έχοντας υπόψη την έκθεση του Γενικού Γραμματέα,

- έχοντας υπόψη το προσχέδιο της κατάστασης προβλέψεων που εκπόνησε το Προεδρείο στις 4 Απριλίου 1995 σύμφωνα με τις διατάξεις των άρθρων 22, παράγραφοι 5 και 6, και 165, παράγραφος 1 του Κανονισμού του,

- έχοντας υπόψη την έκθεση της Επιτροπής Προϋπολογισμών (Α4-0110/95),

Ι. ΓΕΝΙΚΟ ΠΛΑΙΣΙΟ

1. υπενθυμίζει ότι η διαδικασία έγκρισης του προϋπολογισμού για το 1996 εγράφεται στο δημοσιονομικό πλαίσιο που καθορίζουν οι δημοσιονομικές προοπτικές 1993/1999, όπως αναθεωρήθηκαν στις 29 Νοεμβρίου 1994 δυνάμει των διατάξεων του άρθρου 24 της διοργανικής συμφωνίας της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού ((ΕΕ C 331 της 7.12.1993, σ. 1))[semigr ]

2. υπενθυμίζει σχετικά ότι:

- οι πιστώσεις του προϋπολογισμού πρέπει να χρησιμοποιηθούν σύμφωνα με τις αρχές της χρηστής δημοσιονομικής διαχείρισης και ιδίως τις αρχές της οικονομίας και του λόγου κόστους/αποτελεσματικότητας[semigr ]

- το ποσοστό αύξησης των δαπανών της κατηγορίας 5 των εν ισχύι δημοσιονομικών προοπτικών εκτιμάται σε 4,20%, σε τρέχουσες τιμές[semigr ]

- αυτό το ποσοστό αύξησης, διορθούμενο σε συνάρτηση με τις δαπάνες συνταξιοδότησης των οποίων η προβλέψιμη αύξηση είναι της τάξεως του 14%, αντίστοιχα 10,2%, εκτιμάται σε 3,5%[semigr ]

- το ποσοστό ετήσιου πληθωρισμού υπολογιζόμενο σε 2,7%, η εξέλιξη των συναλλαγματικών ισοτιμιών, τα τιμολόγια των δημοσίων υπηρεσιών και οι δείκτες κατανάλωσης για ορισμένες υπηρεσίες μπορούν να επηρεάσουν τον όγκο ορισμένων δαπανών[semigr ]

- η τιμή μετατροπής FB/Ecu που χρησιμοποιείται για τον υπολογισμό των ζητηθεισών πιστώσεων είναι κατά 2,76% κατώτερη από την τιμή που χρησιμοποιήθηκε για την κατάρτιση του προϋπολογισμού του 1995[semigr ]

- η αύξηση του αριθμού των μελών του Ευρωπαϊκού Κοινοβουλίου σε 626 βουλευτές μετά τις ευρωπαϊκές εκλογές και τη διεύρυνση, καθώς και η οργάνωση των εργασιών και των δραστηριοτήτων των κοινοβουλευτικών οργάνων δεν επιτρέπουν την άμεση σύγκριση των πιστώσεων για ορισμένους τομείς μεταξύ των οικονομικών ετών 1995 και 1996[semigr ]

3. υπογραμμίζει ότι το προσχέδιο της κατάστασης των προβλέψεων συνοδεύεται από αναλυτικό προϋπολογισμό και από έκθεση επί της πολιτικής του προσωπικού σύμφωνα με το αίτημά του που είχε διατυπώσει στο πλαίσιο των σχετικών με τον προϋπολογισμό του 1996 δημοσιονομικών προσανατολισμών[semigr ]

4. εγκρίνει τη συνημμένη κατάσταση προβλέψεων του Κοινοβουλίου για το οικονομικό έτος 1996 ύψους 762.439.800 Ecu σε δαπάνες και 51.857.000 Ecu σε ίδια έσοδα[semigr ] προεκτιμά ότι ο φάκελος των επαναχρησιμοποιούμενων πιστώσεων θα είναι της τάξεως του 1.701.000 Ecu[semigr ]

ΙΙ. ΟΡΓΑΝΟΓΡΑΜΜΑ

5. υπενθυμίζει ότι, στο πλαίσιο του διορθωτικού και συμπληρωματικού προϋπολογισμού 1/95, το οργανόγραμμα της Γενικής Γραμματείας του παρουσίασε αύξηση της τάξεως του 7,45%[semigr ] ότι έκρινε ότι οποιοδήποτε νέο αίτημα πρέπει να ικανοποιείται μέσω της αναδιάταξης και της κινητικότητας του προσωπικού στο σύνολο των υπηρεσιών του συμπεριλαμβανομένου και εκείνου των εξωτερικών Γραφείων Πληροφοριών[semigr ] ότι αυτή η διαχείριση των ανθρωπίνων πόρων προϋποθέτει εις βάθος ανάλυση των διαφόρων θέσεων που εμφανίζονται στον πίνακα του διαθέσιμου προσωπικού καθώς και συνεπή και σταθερή δράση στον τομέα της επαγγελματικής επιμόρφωσης η οποία να επιτρέπει την ενίσχυση της αποδοτικότητας του ανθρώπινου κεφαλαίου[semigr ]

6. αποκαλύπτει ότι, σύμφωνα με την έκθεση του Γενικού Γραμματέα υποδεικνύεται ότι η κατά θέση αξιολόγηση των απασχολήσεων, ως πειραματική εμπειρία με τη συνδρομή εξωτερικών εμπειρογνωμόνων, δεν απέδωσε τα αναμενόμενα αποτελέσματα[semigr ] υπογραμμίζει σχετικά ότι η ποιοτική προσέγγιση του «job satisfaction» πρέπει να υπαχθεί στην αρχή «προς το συμφέρον του οργάνου» και της θέσης που κατέχει το τελευταίο στο σύνολο του θεσμικού συστήματος της Ένωσης[semigr ]

7. υπενθυμίζει εξάλλου ότι, μετά τη θέση σε ισχύ της Συνθήκης για την Ευρωπαϊκή Ένωση, η καθιέρωση νέων νομοθετικών διαδικασιών και η εξέλιξη της διαδικασίας έγκρισης του προϋπολογισμού έχουν άμεσες επιπτώσεις στην οργάνωση των κοινοβουλευτικών εργασιών και, κατά συνέπεια, στο μηχανισμό πλαισίωσης και συνδρομής των βουλευτών[semigr ] ότι το σύνολο αυτών των διαδικασιών διοργανώνεται ετησίως μέσω προγράμματος[semigr ] ότι η εξέταση των νομοθετικών προτάσεων που προκύπτουν από το εν λόγω πρόγραμμα, καλύπτει ευρύ φάσμα συμφερόντων της Ένωσης και καθιστά προφανείς, μεταξύ άλλων, τις αναμφίβολες ανάγκες για έρευνα και τεκμηρίωση[semigr ] ότι η μετάφραση των αναγκών για έρευνα σε επίπεδο διοικητικών καθηκόντων δεν πρέπει να αποτελεί κίνητρο για δημιουργία παραλλήλων υπηρεσιών, αλλά να δημιουργεί μια κατάσταση συνέργειας εντός της Γενικής Γραμματείας[semigr ] υπενθυμίζει σχετικά το ψήφισμά του για τους δημοσιονομικούς προσανατολισμούς για το οικονομικό έτος 1996[semigr ]

8. κρίνει, υπό τις συνθήκες αυτές, απαραίτητο να διατηρηθεί, και κατά το οικονομικό έτος 1996, ο συνολικός αριθμός του προσωπικού που περιλαμβάνεται στο οργανόγραμμα που θεσπίστηκε στο πλαίσιο του προϋπολογισμού για το 1995, συμπεριλαμβανομένου και του ΔΣΠ 1/95, και να συνεχισθεί η αξιολόγηση των θέσεων με κατάλληλα μέσα που θα λαμβάνουν υπόψη τις επιτακτικές ανάγκες του οργάνου και συγχρόνως τις νέες μεθόδους διαχείρισης των ανθρωπίνων πόρων[semigr ] θεωρεί ότι μια τέτοια διαχείριση δεν πρέπει να αποκλείει νέες μορφές εργασίας και να λαμβάνει υπόψη τα μέσα που προσφέρουν οι νέες τεχνολογίες χωρίς εντούτοις να θίγεται ο ιδιαίτερος ρόλος του οργάνου[semigr ] επισημαίνει το ενδιαφέρον που μπορεί να παρουσιάζει για το θεσμικό μας όργανο η εκ νέου χρησιμοποίηση της πρακτικής της πρόσληψης τοπικών υπαλλήλων, εντός των προβλεπομένων από τα ισχύοντα κείμενα ορίων και για τις υπηρεσίες εκείνες για τις οποίες, σύμφωνα με τους προσανατολισμούς των αρμοδίων αρχών, ο Γενικός Γραμματέας θα αποφασίσει να προσφύγει στη μέθοδο αυτή μετά από αιτιολογημένο αίτημα της ενδιαφερόμενης Γενικής Διεύθυνσης και μετά από πρόταση της Γενικής Διεύθυνσης του Προσωπικού[semigr ]

9. δράττεται ως εκ τούτου της ευκαιρίας να ζητήσει από το Γενικό Γραμματέα να υποβάλει έκθεση αξιολόγησης, πριν από την πρώτη ανάγνωση του σχεδίου προϋπολογισμού, σχετικά με τη λειτουργία του νομοθετικού άξονα και των λειτουργικών αναγκών που προέκυψαν με τη διαδικασία της συναπόφασης, διευρυνώντας ειδικότερα την ενδεχόμενη ανάγκη για μια νέα οργάνωση μεταξύ των υφισταμένων ή πιθανόν να δημιουργηθούν υπηρεσιών[semigr ]

10. διευκρινίζει, στο πλαίσιο αυτό, ότι είναι ανάγκη να εξεταστεί κατά πόσον μπορούν να προβλεφθούν κάποιες μορφές διοργανικής συνεργασίας στο πλαίσιο λύσεων που μπορεί να προσφέρει το υπηρεσιακό καθεστώς των μονίμων υπαλλήλων[semigr ] ζητεί κατά συνέπεια από το Γενικό Γραμματέα να υποβάλει, πριν από την πρώτη ανάγνωση του σχεδίου προϋπολογισμού, σχέδιο οργάνωσης των υπηρεσιών της Γενικής Γραμματείας που να καθιστά δυνατό τον εντοπισμό των υπηρεσιών εκείνων που μπορούν να αποτελέσουν αντικείμενο διοργανικής συμφωνίας[semigr ] υπενθυμίζει επ' αυτού τα αποτελέσματα του τριμερούς διαλόγου της 4ης Απριλίου 1995 σχετικά με τη διοργανική συνεργασία[semigr ]

11. εγκρίνει ως εκ τούτου τις πιστώσεις που αφορούν τις αναβαθμίσεις των εξής θέσεων: 4 Α5 σε Α4, 10 Α6 σε Α5, 4 Β2 σε Β1, 54 C2 σε C1, 16 C3 σε C2, 4 C4 σε C3, 9 D2 σε D1, 15 LA5 σε LA4, 1 Α6 εκτάκτου υπαλλήλου σε Α5 εκτάκτου υπαλλήλου, 2 Α7 σε Α6 στη γραμματεία των μη εγγεγραμμένων μελών και τη χορήγηση δύο ad personam εκ των οποίων 1 LA4 σε LA3 και 1 C1 σε Β3[semigr ]

12. θεωρεί επίσης ότι το πέρασμα από κατηγορία σε κατηγορία που διέπεται από διατάξεις του υπηρεσιακού κανονισμού των υπαλλήλων, πρέπει να πραγματοποιείται μέσω των προβλεπομένων για το σκοπό αυτό διαδικασιών και κυρίως μέσω γενικών εσωτερικών διαγωνισμών[semigr ] υπογραμμίζει ότι αυτή η προσέγγιση δεν θέτει εν αμφιβόλω το σύστημα του προγραμματισμού των σταδιοδρομιών όπως επιβεβαιώθηκε κατά τη διάρκεια των τελευταίων οικονομικών ετών[semigr ]

ΙΙΙ. ΕΞΕΛΙΞΗ ΤΩΝ ΠΙΣΤΩΣΕΩΝ

13. υπενθυμίζει ότι στο ψήφισμά του της 5ης Απριλίου 1995 σχετικά με τους προσανατολισμούς για τον προϋπολογισμό του 1996, διευκρίνισε ότι οδηγός του για την κατανομή των πιστώσεων στις διάφορες θέσεις του προϋπολογισμού θα είναι τα αποτελέσματα της εκτέλεσης των πιστώσεων του προϋπολογισμού του 1994[semigr ]

14. ορίζει τις πιστώσεις του τίτλου Ι «δαπάνες για τα συνδεόμενα με το όργανο πρόσωπα» και ειδικότερα: της θέσης 1005 «ειδικές δαπάνες για μετακινήσεις στα πλαίσια της εκλογικής εντολής» σε 1.100.000 Ecu[semigr ] της θέσης 1172/2 «άλλες παροχές υπηρεσιών και εργασίας μετάφρασης και δακτυλογράφησης που αναντίθεται σε τρίτους» (μετάφραση των πλήρων πρακτικών) σε 4 εκατ. Ecu και εγράφει πίστωση ύψους 500.000 Ecu για τη θέση αυτή στο κεφάλαιο 100[semigr ] υπενθυμίζει σχετικά το αίτημά του που διατύπωσε κατά την εκπόνηση έκθεσης για την έγκριση της κατάστασης προβλέψεων για το οικονομικό έτος 1995[semigr ] ορίζει την κατ' αποκοπήν μείωση σε 4,5% και αναπροσαρμόζει κατά συνέπεια τις αντίστοιχες πιστώσεις του κεφαλαίου 11[semigr ]

15. υπενθυμίζει τη γνώμη της κοινοβουλευτικής επιτροπής του σχετικά με τα έξοδα μίσθωσης προσωρινού κτηρίου στο Στρασβούργο[semigr ] εγράφει συνεπώς στη θέση 2000/2 «μισθώματα» συνολική πίστωση ύψους 13.985.000 Ecu, στο άρθρο 202/2 «νερό, φωταέριο, ηλεκτρικό ρεύμα και θέρμανση» πίστωση ύψους 1.152.000 Ecu, στο άρθρο 203/2 «καθαρισμός και συντήρηση» πίστωση ύψους 3.997.000 Ecu[semigr ]

16. εγράφει στο άρθρο 203 «καθαρισμός και συντήρηση», στην τρίτη περίπτωση «Βρυξέλλες» πίστωση ύψους 7.326.000 Ecu διευκρινίζοντας την προβλεπόμενη εγκατάλειψη στη διάρκεια του 1997, όλων των ακινήτων του Ευρωπαϊκού Κοινοβουλίου στις Βρυξέλλες, με εξαίρεση τα κτήρια Montoyer και Espace Lιopold, σύμφωνα με το ψήφισμά του της 5ης Απριλίου 1990 για την πολιτική επί των ακινήτων του Κοινοβουλίου ((ΕΕ C 113 της 7.5.1990, σ. 138))[semigr ]

17. εγγράφει στο άρθρο 204 «διαρρύθμιση των χώρων», στην τρίτη περίπτωση «Βρυξέλλες», πίστωση ύψους 7.500.000 Ecu που φαίνεται αιτιολογημένη λαμβανομένου υπόψη του πραγματικού χρονοδιαγράμματος ορισμένων εργασιών διαρρύθμισης[semigr ]

18. εγγράφει στο άρθρο 205 «ασφάλεια και επίβλεψη των κτηρίων», τρίτη περίπτωση «Βρυξέλλες», πίστωση ύψους 7 εκατ. Ecu και πίστωση 834.000 Ecu για το άρθρο αυτό στο κεφάλαιο 100 «αποθεματικές πιστώσεις»[semigr ] ζητεί σχετικά από το Γενικό Γραμματέα να υποβάλει έκθεση σχετικά με τα υφιστάμενα μέσα του συστήματος πυρόσβεσης και σχετικά με τις συνθήκες λειτουργίας του συστήματος ασφαλείας των κτηρίων στις Βρυξέλλες[semigr ] επανεγγράφει την ένδειξη Ρ.Μ. στο άρθρο 207 «ανέγερση κτηρίων»[semigr ] εγγράφει επίσης στη θέση 2110 «εξοπλισμός τηλεπικοινωνιών» συνολική πίστωση ύψους 11.032.000 Ecu και στη θέση 2311 «τηλέφωνο, τηλεγραφήματα, τηλέτυπο, τηλεόραση» συνολική πίστωση ύψους 11.098.000 Ecu[semigr ]

19. εγγράφει στο άρθρο 209 «λοιπές δαπάνες σχετικά με τα ακίνητα» πίστωση ύψους 3.304.000 Ecu[semigr ]

20. διαπιστώνει ότι η ανάπτυξη των δραστηριοτήτων του Κοινοβουλίου στους τρεις τόπους εργασίας μεταφράζεται στη διατήρηση ενός σημαντικού αριθμού κτηρίων[semigr ] ζητεί συνεπώς από το Γενικό Γραμματέα, να υποβάλει, πριν από την πρώτη ανάγνωση του προσχεδίου του προϋπολογισμού του 1996, έκθεση αποτίμησης του τρόπου λειτουργίας και οργάνωσης των ενδιαφερομένων υπηρεσιών θέτοντας ιδίως έμφαση στον έλεγχο της επιμελητείας στη διαχείριση των εξοπλισμών και στη συντήρηση των κτηρίων καθώς και των αντίστοιχων δημοσιονομικών επιπτώσεων σε πολυετή βάση[semigr ] τούτο δεν πρέπει να θίγει το αίτημα που διατύπωσε το Κοινοβούλιο στο ψήφισμά του σχετικά με το κλείσιμο των λογαριασμών για το οικονομικό έτος 1994 (δαπάνες διοικητικής λειτουργίας) ((ΣΠ της ημερομηνίας αυτής, Μέρος ΙΙ, σημείο 10)), στο οποίο καλούσε το Ελεγκτικό Συνέδριο να εξετάσει το μισθωτήριο συμβόλαιο του κτηρίου ΙΡΕ 4 του Στρασβούργου για το καλοκαίρι[semigr ]

21. εγγράφει ποσό ύψους 200.000 Ecu στο κεφάλαιο 100 «Αποθεματικές πιστώσεις» δυνάμει του άρθρου 230 «Χαρτικά και προμήθειες γραφικής ύλης» και επαναλαμβάνει το αίτημά του για την εκπόνηση έκθεσης με την οποία θα είναι δυνατό να διαπιστωθεί κατά πόσον ελήφθησαν έμπρακτα μέτρα για την ανακύκλωση του χαρτιού καθώς και οι ενέργειες που πραγματοποιήθηκαν για την επαναχρησιμοποίηση, αίτημα το οποίο είχε διατυπωθεί στο πλαίσιο του ΔΣΠ 1/95[semigr ]

22. εγγράφει στο κεφάλαιο 101 «αποθεματικό για απρόβλεπτα» πίστωση ύψους 9.226.000 Ecu[semigr ]

23. υπενθυμίζει το ψήφισμά του για τις γενικές κατευθύνσεις του προϋπολογισμού 1996 και ιδίως την εμμονή του στην ανάγκη να τίθενται στη διάθεση των ευρωπαίων πολιτών οι κατάλληλες πληροφορίες σχετικά με τις πολιτικές της ΕΕ, όπου καλεί τις αρμόδιες αρχές να προβούν σε ριζική αναδιάρθρωση της πολιτικής του ΕΚ σχετικά με την ενημέρωση, σε συνεργασία με άλλα ευρωπαϊκά όργανα[semigr ] επισημαίνει ότι τα αρμόδια όργανά του θέσπισαν σειρά συστάσεων στον τομέα αυτόν[semigr ] ότι η δημοσιονομική μετάφραση αυτών των συστάσεων εξαρτάται από την πραγματοποίηση εξωτερικής μελέτης με την οποία θα πρέπει να υπολογιστεί ο αντίκτυπος της πολιτικής πληροφόρησης, γραπτής και οπτικοακουστικής του Κοινοβουλίου καθώς και ο αντίκτυπος του προγράμματος επισκεπτών μεταξύ των πολιτών της Ένωσης[semigr ] θεωρεί ότι χρειάζεται ως εκ τούτου να ληφθούν τα απαιτούμενα μέτρα για την εκπόνηση αυτής της μελέτης, προκειμένου να εκτιμηθούν οι πιθανές δημοσιονομικές επιπτώσεις στο πλαίσιο της πρώτης ανάγνωσης του σχεδίου προϋπολογισμού του 1996[semigr ]

24. αναθέτει εξάλλου στον Γενικό Γραμματέα να υποβάλει, πριν από την πρώτη ανάγνωση του σχεδίου προϋπολογισμού 1996, συγκεκριμένες προτάσεις που θα αποσκοπούν στη μέγιστη δυνατή ευαισθητοποίηση, ως προς τις ευθύνες τους, των διατακτών που είναι επιφορτισμένοι με την εκτέλεση του προϋπολογισμού ως προς τις ευθύνες τους σύμφωνα με τους προσανατολισμούς που θέτει η πολιτική αρχή και σύμφωνα με τους ισχύοντες δημοσιονομικούς κανόνες[semigr ]

IV. ΒΟΗΘΟΙ ΒΟΥΛΕΥΤΩΝ

25. υπενθυμίζει τις θέσεις του για τους κοινοβουλευτικούς βοηθούς και ειδικότερα το αίτημά του που διατύπωσε στο πλαίσιο του ψηφίσματός του της 5ης Απριλίου 1995 σχετικά με τους προσανατολισμούς για τον προϋπολογισμό του 1996[semigr ] κρίνει ότι η θέσπιση μηχανισμού για τους κοινοβουλευτικούς βοηθούς πρέπει: να αφορά τους βοηθούς που είναι εγκατεστημένοι στις Βρυξέλλες[semigr ] να είναι προαιρετικός[semigr ] να διευκρινίζει ότι οι βοηθοί που θα προσχωρούν σε αυτό το μηχανισμό θα ασφαλίζονται από το βελγικό σύστημα φορολογίας και κοινωνικής ασφάλισης[semigr ] να προβλέπει μηχανισμό αντιστάθμισης της διαφοράς μεταξύ της βελγικής κοινωνικής και φορολογικής επιβάρυνσης και του μέσου όρου της φορολογικής και κοινωνικής επιβάρυνσης των κρατών μελών της Ένωσης για αυτόν τον τύπο απασχόλησης[semigr ] να βασίζεται στην πράξη για την εκλογή των βουλευτών του Ευρωπαϊκού Κοινοβουλίου με άμεση και καθολική ψηφοφορία ((ΕΕ L 278 της 8.10.1976))[semigr ] θεωρεί εξάλλου ότι είναι απαραίτητο να εκπονηθεί συγχρόνως πρόταση για το καθεστώς των κοινοβουλευτικών βοηθών του Ευρωπαϊκού Κοινοβουλίου που είναι εγκατεστημένοι στις Βρυξέλλες[semigr ]

V. ΔΙΑΜΕΣΟΛΑΒΗΤΗΣ

26. επαναφέρει, και για το οικονομικό έτος 1996, με βάση την ονομασία που επελέγη στο ΔΣΠ 1/95, τις πιστώσεις ύψους 1,2 εκατ. Ecu που είχε θεσπίσει για το Διαμεσολαβητή το 1995 εν αναμονή απόφασης για το διορισμό του[semigr ]

* * *

27. εκφράζει την έντονη επιθυμία του να δημοσιεύεται, στο τέλος κάθε ετήσιας διαδικασίας έγκρισης του προϋπολογισμού, έκθεση στην οποία να επεξηγούνται οι πολιτικές προτεραιότητες του Ευρωπαϊκού Κοινοβουλίου στο πλαίσιο του προϋπολογισμού των Ευρωπαϊκών Κοινοτήτων, και η οποία θα συμβάλλει πρωτίστως στην ενημέρωση των εθνικών κοινοβουλίων[semigr ]

28. αναθέτει στον Πρόεδρό του να διαβιβάσει το παρόν ψήφισμα στα ενδιαφερόμενα θεσμικά όργανα.